BANPU ร่วงแรง 4% นิวโลว์ในรอบ 2 ปี 3 เดือน ฟากโบรกฯเชียร์ซื้อเป้าสูง 26 บาท
BANPU ร่วงแรง 4% นิวโลว์ในรอบ 2 ปี 3 เดือน ฟากโบรกฯเชียร์ซื้อเป้าสูง 26 บาท โดย ณ เวลา 11.37น. อยู่ที่ 14.80 บาท ลบ 0.60 บาท หรือ 3.90% ด้วยมูลค่าซื้อขาย 634.14 ล้านบาท 
28 ธ.ค. 2561

ผู้สื่อข่าวรายงานว่า บริษัท บ้านปู จำกัด (มหาชน) หรือ BANPU ราคาหุ้น ณ เวลา 11.37น. อยู่ที่ 14.80 บาท ลบ 0.60 บาท หรือ 3.90% ด้วยมูลค่าซื้อขาย 634.14 ล้านบาท ราคาหุ้นปรับตัวลงแรงในรอบ 2 ปี 3 เดือน นับตั้งแต่ลงไปทดสอบระดับ 14.80 บาท เมื่อวันที่ 20 ก.ย.59

บล.เอเชีย เวลท์ ระบุในบทวิเคราะห์ว่า BANPU ( ซื้อ; AWS TP 26.00 บาท) แม้ราคาน้ำมันปรับตัวลง แต่ราคาถ่านหินไม่ลง และแผน PDP ใหม่ คาดว่าทำให้ BANPU มีแนวทางเพิ่มกำลังการผลิตไฟฟ้าจาก Renewable Energy เพิ่ม ราคา Henry Hub Gas ในต่างประเทศปรับตัวลงน้อยกว่าราคาน้ำมันอย่างมาก ล่าสุดราคายังสูงราว 3.8 เหรียญสหรัฐฯ ต่อล้านบีทียู จากช่วงครึ่งเดือนแรก ธ.ค. ราคา ประมาณ 4.4-4.5 เหรียญสหรัฐฯ ต่อล้านบีทียู